** Obec Trnovec nad Váhom**

Materiál č. 3 na 21. zasadnutie Obecného zastupiteľstva v Trnovci nad Váhom dňa 30.01.2017

K bodu programu 4:**„** **Žiadosti o poskytnutie finančných dotácií z rozpočtu Obce Trnovec nad Váhom na rok 2017- FK Dynamo, TJ Dynamo Trnovec nad Váhom a Lukostrelecký klub Hubert Arrows“**

**1. Dôvodová správa**

**Dôvodová správa k materiálu č. 3 na 21. zasadnutie OZ v Trnovci nad Váhom**

Na Obecný úrad v Trnovci nad Váhom boli v októbri roku 2016 doručené žiadosti o poskytnutie dotácie na rok 2017. Žiadosti doručili FK Dynamo Trnovec nad Váhom, TJ Dynamo Trnovec nad Váhom a Lukostrelecký klub Hubert Arrows. Uvedené žiadosti boli následne v januári 2017 prerokované komisiami pri OZ v Trnovci nad Váhom a to Komisiou športu a Komisiou finančnou a podnikateľskou.

FK Dynamo Trnovec nad Váhom podal žiadosť o dotáciu na rok 2017 pre rozvoj a vytváranie dobrých podmienok pre aktivity pre zdravší spôsob života v obci. Celková výška dotácie predstavuje sumu vo výške **20 400 Eur.**

Rozpočet projektu (FK Dynamo Trnovec nad Váhom)

|  |  |  |  |
| --- | --- | --- | --- |
| **Položka** | **Rozpočet v Eur** | | |
| 1. **Náklady na projekt** | **celkom:** | **od obce:** | **iné:** |
| K1 materiál na údržbu budovy | 480,00 | 400,00 | 80,00 |
| K2 materiál na údržbu ihriska(benzín, hnojivo, trávnik, valcovanie, rekult. a pod.) | 1344,00 | 1120,00 | 224,00 |
| K3 vybavenie pre hráčov a trénerov (športové potreby, kopačky, rukavice, dresy, lopty a pod., športová príprava mimo) | 2976,00 | 2480,00 | 486,00 |
| K4 cestovné náhrady | 2400,00 | 2000,00 | 400,00 |
| K5 občerstvenie pre hráčov | 1248,00 | 1040,00 | 208,00 |
| K6 energie | 4332,00 | 3610,00 | 722,00 |
| K7 faktúry, poplatky SFZ, OBFZ, RGP, prestupy,... | 2592,00 | 2160,00 | 432,00 |
| K8 štartovné na turnajoch, prenájom, účtovníctvo | 528,00 | 440,00 | 88,00 |
| K9 ostatné (administratíva, kancelárske potreby, poštovné a pod.) | 180,00 | 150,00 | 30,00 |
| Zmluvy s trénermi | 8400,00 | 7000,00 | 1400,00 |
| 1. **Celkové náklady na projekt** | 24 480,00 | 20 400,00 | 4080,00 |
| 1. **Prostriedky získané z iných zdrojov**   Členské príspevky  2 %  Vstupné  Iné | 200,00  1000,00  150,00  3700,00  Spolu: 5050,00 Eur | | |
| 1. **Prostriedky žiadané od Obce Trnovec nad Váhom** | **20 400,00 Eur** | | |

Skutočne vynaložené výdavky Obce Trnovec nad Váhom na činnosť FK Dynamo Trnovec nad Váhom boli za uplynulý rok 2016 vo výške 19 563, 84 Eur.

TJ Dynamo Trnovec nad Váhom požiadalo o poskytnutie dotácie z rozpočtu obce na vzdelávanie, výchovu a rozvoj telesnej kultúry vo výške **7200 Eur**.

Dôvodom ich žiadosti financovania z prostriedkov obce Trnovec nad Váhom je skutočnosť, že TJ Dynamo Trnovec nad Váhom má príjmy len z podielu zaplatenej dane t. j. 2% a tento príjem nepostačuje na pokrytie všetkých nákladov spojených s chodom občianskeho združenia.

**Sumár výdavkov na rok 2017**

|  |  |
| --- | --- |
| Štartovné a registrácia pre súťažný ročník 2017 | 310 Eur |
| Materiálne vybavenie hráčov pre súťažný ročník 2017 | 3420 Eur |
| Loptičky pre súťažný ročník 2017 | 430 Eur |
| Občerstvenie na zápas- súť. ročník 2017 | 378 Eur |
| Cestovné náklady za súť. ročník 2017 | 950 Eur |
| Prenájom telocvične na tréningy a zápasy | 2200 Eur |
| Letné sústredenie | 1060 Eur |
| Iné náklady súvisiace s chodom šport. klubu | 216 Eur |
| **Výdavky spolu:** | **8964,00 Eur** |

**Vlastné zdroje: 1764 Eur**

**Dotácia požadovaná od obce: 7200 Eur**

**Sponzorské a iné: 0 Eur**

**Spolu príjmy: 8964,00 Eur**

Skutočne vynaložené výdavky Obce Trnovec nad Váhom na činnosť TJ Dynamo Trnovec nad Váhom boli za uplynulý rok 2016 vo výške 6000 Eur.

Lukostrelecký klub Hubert Arrows požiadal o poskytnutie dotácie z rozpočtu obce na nákup jednotného klubového oblečenia pre aktívnych členov klubu. Požadovaná výška dotácie je vo výške **1450 Eur** a celkové predpokladané náklady na akciu predstavujú sumu 1800 Eur. Lukostreleckému klubu za predchádzajúce 3 roky nebola od obce poskytnutá žiadna dotácia.

Uvedené žiadosti boli prerokované na zasadnutí Komisie športu a Komisie finančnej a podnikateľskej. Po vzájomnej diskusii boli žiadosti vzaté na vedomie a obe komisie odporučili OZ schváliť podporu pre TJ Dynamo Trnovec nad Váhom v navrhnutej výške 7200 Eur, pre Lukostrelecký klub Hubert Arrows v navrhnutej výške 1450 Eur. Pre FK Dynamo Trnovec nad Váhom navrhli OZ schváliť poskytnutie dotácie v navrhnutej výške 20 400 Eur po splnení podmienky a to, zmeniť v žiadosti spoluúčasť na 20% v zmysle podmienok VZN . Táto podmienka bola dňa 26.1.2017 splnená doručením opravenej žiadosti, kde celkové náklady projektu predstavujú sumu 24 480 Eur.